# Manual pentru &app; V&manrevision;

## Introducere

&app; este o aplicaţie ce emulează terminalul, şi pe care o puteţi folosi pentru a efectua următoarele acţiuni:

Pentru a accesa un shell UNIX din mediul MATE.

- Un shell este o aplicaţie care interpretează şi execută comenzile pe care le scrieţi în linia de comandă. Când porniţi Terminalul MATE, aplicaţia porneşte shellul implicit specificat pentru contul dumneavoastră. Puteţi folosi un alt shell în orice moment.

Pentru a rula orice aplicaţie care a fost construită pentru a rula pe terminale VT102, VT220 şi xterm.

- &app; emulează programul xterm dezvoltat de X Consortium. La rândul său, xterm emulează terminalul DEC VT102 şi suportă de asemenea secvenţele escape ale DEC VT220. O secvenţă escape reprezintă o o serie de caractere care încep cu un caracter Esc. &app; acceptă toate secvenţele escape pe care terminalele VT102 şi VT220 le folosesc pentru a poziţiona cursorul sau a şterge ecranul.

## Primii paşi

Următoarele secţiuni descriu cum să începeţi să lucraţi cu &app;.

### Pentru a porni &app;

Puteţi porni &app; în următoarele moduri:

Meniul Aplicaţii

- Alegeţi Unelte sistem Terminal .

Linie de comandă

- Tastaţi `mate-terminal` în linia de comandă, apoi apăsaţi Return.

  Puteţi folosi diverse opţiuni din linia de comandă pentru a modifica felul în care rulaţi &app;. Pentru a vedea opţiunile, tastaţi `mate-terminal --help`, apoi apăsaţi Return.

### Când porniţi prima dată &app;

Când porniţi &app; pentru prima dată, aplicaţia deschide o fereastră terminal cu un grup de setări implicite. Grupul setărilor implicite este numit profilul Implicit. Numele profilului apare în bara de titlu a ferestrei &app;. Setările pentru profilul implicit sunt specificate în mate-terminal-prefs

#### Exemplu de fereastră implicită pentru &app;

&app; fereastră implicită &app; fereastră implicită

Fereastra terminal afişează un prompt de comandă unde puteţi scrie comenzi UNIX. Promptul de comandă poate fi un %, #, >, $, sau orice alt caracter special. Cursorul este poziţionat la promptul de comandă. Când scrieţi o comandă UNIX şi apăsaţi Return, computerul execută comanda. Implicit, &app; foloseşte shellul care a fost specificat ca implicit pentru utilizatorul care a pornit aplicaţia.

&app; setează de asemenea următoarele variabile de mediu:

`TERM`

- Implicit setată la xterm.

`COLORTERM`

- Implicit setată la mate-terminal.

`WINDOWID`

- Implicit setată la identificatorul ferestrei X11.

### Profiluri pentru terminale

Puteţi crea un nou profil şi aplica apoi terminalului noile caracteristici pentru font, culori şi efecte, comportamentul la defilare, titlul ferestrei, compatibilitate şi combinaţii de tastatură. Puteţi de asemenea defini comanda pentru a porni &app; cu acel profil. Definiţi fiecare profil pentru terminal în dialogul Editează profil, pe care îl puteţi accesa din meniul Terminal. Puteţi defini oricât de multe profiluri. În momentul pornirii terminalului, puteţi alege profilul care doriţi să fie utilizat pentru terminal, sau puteţi schimba profilul terminalului în timp ce folosiţi terminalul. Puteţi specifica un profil iniţial pentru terminal în momentul pornirii sale folosind următoarea comandă:

`mate-terminal --window-with-profile= `nume_profil``

Numele profilului curent va fi afişat în bara de titlu de către &app;, exceptând cazul în care specificaţi un nume diferit pentru bara de titlu în dialogul Editare profiluri.

Citiţi mate-terminal-manage-profiles pentru informaţii referitoare la felul în care puteţi defini şi folosi profilurile.

### Lucrând cu mai multe terminale

&app; oferă posibilitatea folosirii taburilor pentru a adăuga terminale suplimentare ferestrei. Clickând pe fiecare tab se va deschide fereastra terminal corespunzătoare. Fiecare terminal asociat unui tab este un subproces separat, aşa că puteţi folosi fiecare terminal pentru lucruri diferite. Puteţi aplica un profil diferit fiecărui terminal corespunzător tabului din fereastră. Bara de titlu a ferestrei terminal arată fie numele profilului curent, fie numele specificat de profilul curent. mate-terminal-tabbed arată o fereastră deschisă de &app; cu patru taburi. În acest caz, fiecare dintre cele patru taburi are un profil diferit. Numele profilului curent, Profil 1, apare în bara de titlu.

#### Exemplu de fereastră terminal cu taburi

&app; cu o fereastră implicită &app; cu o fereastră implicită

Citiţi mate-terminal-tabs despre informaţii referitoare la felul în care puteţi deschide un nou tab terminal.

## Mod de utilizare

Următoarele secţiuni descriu felul în care puteţi folosi &app; pentru a realiza sarcini obişnuite.

### Pentru a deschide şi a închide terminale

Pentru a deschide o nouă fereastră terminal:

- Alegeţi Fişier Fereastră nouă .

  Noul terminal porneşte un subproces cu acelaşi PID ca al terminalului din care porniţi noul terminal. Subprocesul este mai puţin consumator de resurse de sistem decât în cazul pornirii unui Terminal MATE din panoul MATE. Noul terminal moşteneşte setările aplicaţiei şi shelul implicit de la terminalul părinte.

Pentru a închide o fereastră terminal:

- Alegeţi Fişier Închide fereastra .

  Această acţiune va închide terminalul şi toate subprocesele deschise din terminal. Dacă închideţi ultima fereastră terminal, &app; va fi închis.

Pentru a adăuga un nou tab terminal aceleaşi ferestre:

- Alegeţi Fişier Tab nou .

Pentru a deschide un terminal tab:

- Click pe tabul terminal pe care doriţi să-l deschideţi.

Pentru a închide un tab terminal:

- 1. Click pe tabul terminalului pe care doriţi să-l închideţi.

  2. Alegeţi Fişier Închide tabul .

### Pentru a gestiona profilele

Pentru a adăuga un nou profil:

- 1. Alege Fişier Profil nou pentru a afişa dialogul Profil nou.

  2. Tastaţi numele noului profil în căsuţa de text Nume profil, apoi apăsaţi Crează.

  3. Alegeţi Editare Profiluri .

  4. Selectaţi numele noului profil din lista Profiluri, apoi apăsaţi Editare

  5. Specificaţi caracteristicile dorite pentru noul profil în dialogul Editează profilul.

Pentru a schimba profilul unui tab terminal:

- 1. Click pe pe tabul corespunzător terminalului tab căruia doriţi săi schimbaţi profilul.

  2. Alegeţi Terminal Profil `nume_profil` .

Pentru a edita un profil:

- Profilele pot fi editate în dialogul Editează profilul. Puteţi accesa dialogul Editează profilul în următoarele moduri:

  - Alegeţi Editare Profilul curent .

  - Alegeţi Editare Profiluri , apoi selectaţi profilul pe care doriţi să-l editaţi şi apăsaţi Editare.

  - Apăsaţi butonul din dreapta al mausului în fereastra terminal, apoi alegeţi Editează profilul curent din meniul popup.

Pentru a şterge un profil:

- 1. Alegeţi Editare Profiluri .

  2. Selectaţi numele profilului pe care doriţi să-l ştergeţi din lista Profiluri, apoi apăsaţi Şterge.

  3. Apăsaţi Şterge în dialogul Întrebare.

### Pentru a modifica o fereastră terminal

Pentru a ascunde bara de meniuri:

- Click cu butonul din dreapta al mausului in fereastra terminal, apoi alegeţi Ascunde bara de meniu din meniul popup.

Pentru a arăta o bară de meniuri ascunsă:

- Click cu butonul din dreapta al mausului in fereastra terminal, apoi alegeţi Arată bara de meniu din meniul popup.

Pentru a alege poziţia barei de scroll:

- Alegeţi Editare Profilul curent , apoi selectaţi poziţia barei de scroll din lista Defilare . Citiţi Preferinţe pentru mai multe informaţii despre opţiunile pe care le puteţi alege din dialogul Editează profilul pentru a afişa bara de scroll.

### Pentru a lucra cu conţinutul unei ferestre terminal

Pentru a defila comenzile anterioare şi afişările lor:

- Realizaţi una dintre următoarele acţiuni:

  - Folosiţi bara de scroll, care este afişată în mod obişnuit în dreapta ferestrei terminal.

  - Apăsaţi tastele Page Up, Page Down, Home, sau End.

  Numărul de linii pe care îl puteţi defila înapoi în fereastra terminal este determinat de setarea Defilare înapoi din secţiunea Defilare a dialogului Editează profilul.

Pentru a selecta şi copia textul:

- Puteţi selecta şi copia textul în unul dintre următoarele moduri:

  - Pentru a selecta un singur caracter la un moment dat, efectuaţi click pe primul caracter pe care doriţi să-l selectaţi şi trageţi mausul până la ultimul caracter pe care doriţi să-l selectaţi.

  - Pentru a selecta un singur cuvânt la un moment dat, efectuaţi dublu-click pe primul cuvânt pe care doriţi să-l selectaţi şi trageţi mausul până la ultimul cuvânt pe care doriţi să-l selectaţi.

  - Pentru a selecta o singură linie la un moment dat, efectuaţi triplu-click cu mausul pe linia pe care doriţi să o selectaţi apoi trageţi mausul până la ultima linie pe care doriţi să o selectaţi.

  - Pentru a selecta o porţiune de text, efectuaţi următorii paşi:

    1. Efectuaţi click, dublu-click sau triplu-click pe primul element pe care doriţi să-l selectaţi, funcţie de cum doriţi să selectaţi textul, după caracter, după cuvânt sau după linie.

    2. Mutaţi mausul către ultimul element din text pe care doriţi să-l selectaţi şi efectuaţi un click cu butonul din dreapta al mausului.

    Aceste acţiuni vor avea ca rezultat selectarea tuturor elementelor dintre primul şi ultimul element.

  Pentru toate selecţiile de text, &app; copiază textul selectat în memoria clipboard în momentul eliberării butonului de la maus.

Pentru a lipi text în terminal:

- Realizaţi una dintre următoarele acţiuni:

  - Efectuaţi un click cu butonul din mijloc al mausului. Dacă nu aveţi un buton central la maus, citiţi documentaţia pentru Serverul X pentru a afla informaţii despre cum poate fi emulat acest buton.

  - Alegeţi Editare Lipeşte pentru a lipi text în terminal.

Pentru a trage un nume de fişier în fereastra terminal:

- Puteţi trage un fişier dintr-o altă aplicaţie cum ar fi un manager de fişiere către un terminal. Terminalul va afişa calea şi numele complet al fişierului.

Pentru a accesa o legătură

- Pentru a accesa o Legătură Uniformă de Resurse (URL) care este afişată în terminal, efectuaţi următorii paşi:

  1. Mutaţi mausul deasupra URL-ului până în momentul în care URL-este este subliniat şi cursorul mausului se schimbă într-o mână.

  2. Efectuaţi click cu butonul din drepta al mausului pe URL pentru a deschide un meniu popup.

  3. Alegeţi Deschide legătura pentru a porni o aplicaţie care va afişa fişierul corespunzător acelui URL.

### Pentru a recupera terminalul

Următoarele secţiuni vă oferă sfaturi folositoare în situaţia în care aveţi probleme cu terminalele.

Pentru a reseta starea unui terminal:

- Alegeţi Terminal Resetează .

Pentru a reseta terminalul şi a şterge ecranul:

- Alegeţi Terminal Resetează şi şterge .

## Preferinţe

Pentru a configura &app;, alegeţi Editare Profilul curent . Puteţi configura &app; folosind următoarele secţiuni din dialogul Editează profilul curent.

### General

Nume profil

- Folosiţi această căsuţă de text pentru a specifica numele profilului curent.

  Implicit: Default.

Font

- Folosiţi acest buton pentru a specifica fontul implicit pentru terminal.

  Implicit: -misc-fixed-medium-r-normal-20-200-75-75-c-100-iso8859-1.

Permite text aldin

- Selectaţi această opţiune pentru a permite terminalului afişarea textului aldin.

  Implicit: selectat.

Cursorul clipeşte

- Selectaţi această opţiune pentru a permite cursorului să clipească.

  Implicit: neselectat.

Arată implicit bara de meniuri în terminale noi

- Selectaţi această opţiune pentru a afişa bara de meniuri în noile ferestre de terminal deschise.

  Implicit: neselectat.

Dezactivează bipul

- Selectaţi această opţiune pentru a nu permite terminalului să producă bipuri.

  Implicit: neselectat.

Caractere selectează-după-cuvânt

- Folosiţi această căsuţă de text pentru a specifica caracterele sau grupurile de caractere pe care &app; le consideră a fi cuvinte când selectaţi textul după cuvânt. Citiţi mate-terminal-contents pentru mai multe informaţii despre cum să selectaţi textul după cuvinte.

  Implicit: -A-Za-z0-9,./?%&#

Bara de scroll este

- Folosiţi această listă pentru a specifica poziţia barei de scroll în fereastra terminal.

  Implicit: În partea dreaptă.

Defilare înapoi ... linii

- Folosiţi săgeţile pentru a specifica numărul de linii pe care le puteţi defila înapoi folosind bara de scroll. De exemplu, dacă veţi specifica 100 veţi putea defila înapoi printre ultimele 100 de linii afişate în terminal.

  Implicit: 500 linii.

Defilare înapoi ... kilobytes

- Folosiţi săgeţile pentru specifica numărul de kilobytes pe care îl puteţi defila înapoi folosind bara de scroll. De exemplu, dacă veţi specifica 94 veţi putea defila înapoi printre ultimii 94 de kilobytes afişaţi în terminal.

  Implicit: 168 kilobytes.

Defilează după apăsarea unei taste

- Selectaţi această opţiune pentru a putea folosi Page Up şi Page Down pentru a defila prin terminal.

  Implicit: selectat.

Defilează după ieşirea comenzii

- Selectaţi această opţiune pentru a vă permite defilarea prin terminal în timp ce terminalul continuă să afişeze date de la ieşirea comenzii rulate în acel moment.

  Implicit: neselectat.

### Titlu şi comandă

Titlul iniţial

- Folosiţi această căsuţă de text pentru a specifica titlul iniţial al profilului. Noile terminale care sunt pornite din terminalul curent vor avea noul titlu iniţial.

  Implicit: Implicit.

Titlul setat dinamic

- Folosiţi lista pentru a seta titlul pentru fereastra terminalului la directorul curent de lucru.

  Implicit: Înlocuieşte titlul iniţial.

Când comanda se termină

- Folosiţi lista pentru a alege comanda rulată la ieşirea terminalului.

  Implicit: Părăseşte terminalul.

Rulează comanda ca un shell de logare

- Selectaţi această opţiune pentru a face comanda rulată de terminal să fie rulată ca un shell de logare. Dacă această comandă nu este un shell, atunci această setare nu va avea nici un efect.

  Implicit: neselectat.

Actualizează înregistrările utmp/wtmp când comanda este lansată

- Selectaţi această opţiune pentru a insera o nouă intrare în înregistrările utmp şi wtmp când un nou shell este deschis.

  Implicit: neselectat.

Rulează o comandă personalizată în locul shell-ului meu

- Selectaţi această opţiune pentru a rula o comandă în terminal alta decât shellul normal. Specificaţi comanda personalizată în căsuţa de text Comandă personalizată.

  Implicit: neselectat.

### Culori

Scheme predefinite

- Folosiţi lista pentru a alege culoarea de fundal şi de prim plan pentru terminal. &app; suportă următoarele combinaţii de culori pentru fundal şi prim plan:

  - Alb pe negru

  - Negru pe alb

  - Verde pe negru

  - Negru pe galben deschis

  - Personalizat

    Această setare vă permite să selectaţi culori care nu sunt în schema de culori selectată.

  Afişarea culorilor de fundal şi de prim plan poate varia funcţie de schema de culoare aleasă. Spre exemplu, dacă alegeţi Alb pe negru şi schema de culori Consolă linux, aplicaţia va afişa culorile de fundal şi de prim plan ca fiind gri deschis pe negru.

  Implicit: Alb pe negru.

Culoarea textului

- Apăsaţi butonul Culoarea textului pentru a afişa dialogul Alege culoarea de text a terminalului. Alegeţi culoarea pe care doriţi să o folosiţi pentru prim plan din paleta de culori. Acest buton este disponibil doar dacă specificaţi opţiunea Personalizat în lista Scheme predefinite.

  Implicit: alb.

Culoarea de fundal

- Apăsaţi butonul Culoarea de fundal pentru a afişa dialogul Alegeţi culoarea de fundal a terminalului. Alegeţi culoarea pe care doriţi să o folosiţi pentru fundal din paleta de culori. Acest buton este disponibil doar dacă specificaţi opţiunea Personalizat din lista Scheme predefinite.

  Implicit: negru.

Paleta - Scheme predefinite

- O schema de culori este o paletă de 16 culori. Folosiţi lista pentru a alege schema de culori pe care doriţi să o alegeţi. &app; suportă următoarele scheme de culori:

  - Consolă linux

  - Xterm

  - Rxvt

  - Personalizat

  Fiecare schemă de culori este diferită. Spre exemplu, Consolă linux foloseşte gri deschis în loc de alb. Schema de culori Personalizat vă permite personalizarea paletei de culori.

  Implicit: Consolă linux.

Foloseşte culori din tema sistemului

- Selectaţi această opţiune pentru a folosi culori din tema sistemului.

  Implicit: neselectat.

Paleta de culori

- Paleta de culori este disponibilă doar dacă veţi alege opţiunea Personalizat din lista Scheme predefinite aparţinând grupului Paleta. Folosiţi Paleta de culori pentru a personaliza cele 16 culori din paleta de culori personalizată. Pentru a personaliza o culoare, efectuaţi click pe culoare pentru a afişa dialogul Paleta. Folosiţi cercul de culori sau derulatorul pentru a personaliza culoarea, apoi apăsaţi OK.

  Implicit: neselectat.

### Efecte

Fundal

- Selectaţi o opţiune pentru afişarea fundalului pentru fereastra terminal. Opţiunile sunt următoarele:

  - Nici unul (foloseşte o singură culoare)

    Selectaţi această opţiune pentru a folosi culoarea de fundal care este specificată în secţiunea Culori a preferinţelor drept culoare de fundal pentru terminal.

  - Imagine de fundal

    Selectaţi această opţiune pentru a folosi un fişier imagine pentru fundalul terminalului. Apăsaţi săgeata din dreapta câmpului Fişierul imagine pentru a deschide o listă cu fişiere imagine din care puteţi alege. Alternativ, apăsaţi butonul Navigare pentru a căuta fişierul imagine dorit.

  - Imaginea de fundal defilează

    Selectaţi această opţiune pentru a permite imaginii de fundal să defileze împreună cu textul în momentul în care defilaţi terminalul. Dacă nu selectaţi această opţiune, imaginea de fundal va rămâne fixă pe fundalul terminalului şi doar textul va defila. Această opţiune este disponibilă doar dacă selectaţi şi opţiunea Imagine de fundal.

  - Fundal transparent

    Selectaţi această opţiune pentru a folosi un fundal transparent în terminal.

  Implicit: Nici unul.

Umbreşte fundalul transparent sau imaginea

- Selectaţi această opţiune pentru a umbri fundalul terminalului. Această opţiune este disponibilă doar dacă selectaţi opţiunea Imagine de fundal sau Fundal transparent.

  Implicit: neselectat.

### Compatibilitate

Tasta backspace generează

- Folosiţi lista din dreapta pentru a selecta funcţia îndeplinită de tasta Backspace.

  Implicit: ASCII DEL.

Tasta delete generează

- Folosiţi lista din dreapta pentru a selecta funcţia îndeplinită de tasta Delete.

  Implicit: ASCII DEL.

Permite codarea greşită a fonturilor

- Selectaţi această opţiune pentru a permite introducerea fonturilor ce folosesc codarea greşită.

  Implicit: neselectat.

### Combinaţii de taste

Lista combinaţiilor de taste.

- Această informaţie va fi inclusă într-o versiune viitoare de ajutor.

  Implicit: Informaţie care va fi inclusă în viitor.

Dezactivează toate combinaţiile de taste

- Selectaţi această opţiune pentru a dezactiva toate combinaţiile de taste din profilul curent.

  Implicit: neselectat.